               EURÓPAI BIZOTTSÁG
            Brüsszel, 2021.10.15.
            COM(2021) 635 final
            2021/0329(NLE)

            Javaslat
            A TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 101. cikkben említett listát tartalmazó 37. jegyzőkönyvének módosításával kapcsolatban képviselendő álláspontról(Az Unió űrprogramja)
            (EGT-vonatkozású szöveg)

               INDOKOLÁS

               1.A javaslat tárgya

               E javaslat tárgya az Unió által az EGT Vegyes Bizottságban az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 101. cikkben említett listát tartalmazó) 37. jegyzőkönyvének módosításáról szóló vegyes bizottsági határozat tervezett elfogadásával kapcsolatban képviselendő álláspont meghatározásáról szóló határozat

               2.A javaslat háttere

               2.1.Az EGT-megállapodás

               Az Európai Gazdasági Térségről szóló megállapodás (a továbbiakban: az EGT-megállapodás) egyenlő jogokat és kötelezettségeket biztosít a belső piacon az EGT polgárai és gazdasági szereplői részére. A megállapodás értelmében a négy alapszabadságra vonatkozó uniós jogszabályokat a 30 EGT-tagország mindegyikében, vagyis az uniós tagállamokban, Norvégiában, Izlandon és Liechtensteinben alkalmazni kell. Ezenfelül az EGT-megállapodás olyan fontos területeken való együttműködésre is kiterjed, mint a kutatás és fejlesztés, az oktatás, a szociálpolitika, a környezetvédelem, a fogyasztóvédelem, a turizmus és a kultúra, amelyek együttesen „kísérő és horizontális politikák” néven ismeretesek. A megállapodás 1994. január 1-jén hatályba lépett. Az Európai Unió a tagállamokkal együtt a megállapodás részes fele.

               2.2.Az EGT Vegyes Bizottság

               Az EGT-megállapodás kezeléséért az EGT Vegyes Bizottság felelős. Az EGT Vegyes Bizottság az EGT-megállapodásban foglaltak érvényesülésével kapcsolatos véleménycsere fóruma. Határozatait konszenzussal hozza meg. A Lisszaboni Szerződéssel összhangban az EU részéről az EGT-ügyek koordinációja az Európai Külügyi Szolgálat feladata.

               2.3.Az EGT Vegyes Bizottság tervezett jogi aktusa

               Az EGT Vegyes Bizottság az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról szóló EGT vegyes bizottsági határozatot (a továbbiakban: a tervezett jogi aktus) tervez elfogadni.

               A tervezett jogi aktus célja az EGT-megállapodás Szerződő Felei közötti együttműködés kiterjesztése az EGT-tag EFTA-államoknak az Unió űrprogramjában való részvételére. Az (EU) 2021/696 rendeletet
                  1
                ezért bele kell foglalni az EGT-megállapodásba.

                  Mivel Liechtenstein nem fejezte ki érdeklődését az Unió űrprogramjában való részvétel iránt, az EGT Vegyes Bizottság határozattervezete csak Norvégiára és Izlandra vonatkozik.

               Az uniós költségvetési politikával összhangban valamely uniós tevékenységben való részvétel csak akkor valósulhat meg, ha a megfelelő pénzügyi hozzájárulást befizették. A befizetésre mindazonáltal azt követően kerülhet sor, hogy elfogadták ezt a tanácsi határozatra irányuló tervezetet, valamint benyújtották az EGT-tag EFTA-államoknak az Európai Bizottság által meghatározott összegek befizetésére vonatkozó uniós felhívást.

               A 2021. január 1. és a vonatkozó befizetés közötti időszak áthidalása érdekében ezért a vegyes bizottsági határozattervezetet 2021. január 1-jétől visszamenőleg is alkalmazni kell. A visszaható hatály nincs hatással az érintett személyek jogaira és kötelezettségeire, valamint tiszteletben tartja a jogos elvárások elvét.

               Az EGT-megállapodás 103. és 104. cikkének megfelelően a tervezett jogi aktus kötelező lesz a felekre nézve.

               3.Az Unió által képviselendő álláspont

               A Bizottság benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. A Bizottság mihamarabb előterjeszti a határozattervezetet az EGT Vegyes Bizottságban.

               Az EGT Vegyes Bizottság csatolt határozattervezetének tartalma és jellege esetében nem csupán a 2894/94/EK tanácsi rendelet
                  2
                értelmében vett technikai kiigazításról van szó. Az Unió álláspontját ennélfogva a Tanács alakítja ki.

               4.Jogalap

               4.1.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  3
               .

               4.1.2.A jelen esetre történő alkalmazás

               Az EGT Vegyes Bizottságot az EGT-megállapodás hozta létre. Az EGT Vegyes Bizottság által elfogadandó jogi aktus joghatással bíró jogi aktus. Az EGT-megállapodás 103. és 104. cikkének megfelelően a tervezett jogi aktus a nemzetközi jog szerint kötelező érvényű lesz.

               A tervezett jogi aktus nem egészíti ki és nem módosítja a megállapodás intézményi keretét. Ezért a javasolt határozat eljárási jogalapja az EUMSZ 218. cikkének (9) bekezdése, összefüggésben az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A javasolt határozat anyagi jogalapjának meg kell egyeznie azon jogi aktus anyagi jogalapjával, amelyet az EGT-megállapodásba belefoglal. Az Unió űrprogramja az EUMSZ 189. cikkének (2) bekezdésén alapul. Ezért a javasolt határozat anyagi jogalapjának is az EUMSZ 189. cikke (2) bekezdésének kell lennie.

               4.3.Következtetés

               A javasolt határozat jogalapja ezért az EUMSZ 189. cikkének (2) bekezdése, összefüggésben az EUMSZ 218. cikkének (9) bekezdésével és az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet 1. cikkének (3) bekezdésével.

               5.Költségvetési vonzatok

                  Norvégiának és Izlandnak pénzügyi hozzájárulást kell nyújtania az Unió költségvetéséhez. A pontos összeg e tanácsi határozatra irányuló tervezet elfogadását követően az EGT-megállapodás rendelkezéseivel összhangban kerül meghatározásra.

               6.A tervezett jogi aktus kihirdetése

               Mivel az EGT Vegyes Bizottság jogi aktusa módosítani fogja az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvét, elfogadását követően helyénvaló kihirdetni az Európai Unió Hivatalos Lapjában.

               2021/0329 (NLE)

               Javaslat

               A TANÁCS HATÁROZATA

               az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 101. cikkben említett listát tartalmazó 37. jegyzőkönyvének módosításával kapcsolatban képviselendő álláspontról

                  (Az Unió űrprogramja)

               (EGT-vonatkozású szöveg)

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 189. cikke (2) bekezdésére, összefüggésben annak 218. cikke (9) bekezdésével,

               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  4
                és különösen annak 1. cikke (3) bekezdésére,

               tekintettel az Európai Bizottság javaslatára,

               mivel:

               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén hatályba lépett.

               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás 31. jegyzőkönyvének módosításáról, amely rendelkezéseket tartalmaz az egyes, a négy alapszabadságon kívül eső területeken folytatott együttműködésre vonatkozóan, valamint a 101. cikkben említett listát tartalmazó 37. jegyzőkönyvének módosításáról.

               (3)Az (EU) 2021/696 európai parlamenti és tanácsi rendeletet
                  6
                bele kell foglalni az EGT-megállapodásba. Ez a módosítás csak Norvégiát és Izlandot érinti.

               (4)Az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvét és az EGT-megállapodás (a 101. cikkben említett listát tartalmazó) 37. jegyzőkönyvét ezért ennek megfelelően módosítani kell.

               (5)Az Unió által az EGT Vegyes Bizottságban képviselendő álláspontnak ezért az e határozat mellékletében foglalt EGT vegyes bizottsági határozattervezeten kell alapulnia,

               ELFOGADTA EZT A HATÁROZATOT:

               1. cikk

               Az Unió által az EGT-megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és az EGT-megállapodás (a 101. cikkben említett listát tartalmazó) 37. jegyzőkönyvének javasolt módosítására vonatkozóan az EGT Vegyes Bizottságban képviselendő álláspont az EGT Vegyes Bizottság határozatának az e határozathoz csatolt tervezetén alapul.

               2. cikk

               Ez a határozat az elfogadásának napján lép hatályba.

               Kelt Brüsszelben, -án/-én.

                     a Tanács részéről

                     az elnök

                     (1)

                        Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).

                     (2)

                        A Tanács 1994. november 28-i 2894/94/EK rendelete az Európai Gazdasági Térségről szóló megállapodás végrehajtására vonatkozó rendelkezésekről (HL L 305., 1994.11.30., 6. o.).

                     (3)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (4)

                        HL L 305., 1994.11.30., 6. o.

                     (5)

                        HL L 1., 1994.1.3., 3. o.

                     (6)

                        Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).

    ---documentbreak---

               EURÓPAI BIZOTTSÁG
            Brüsszel, 2021.10.15.
            COM(2021) 635 final

            MELLÉKLET
            a következőhöz:
            JavaslatA TANÁCS HATÁROZATA
            az Európai Unió által az EGT Vegyes Bizottságban az EGT-megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének és a 101. cikkben említett listát tartalmazó 37. jegyzőkönyvének módosításával kapcsolatban képviselendő álláspontról(Az Unió űrprogramja)

               MELLÉKLET

               AZ EGT VEGYES BIZOTTSÁG

               […] HATÁROZATA

               (...)

               az Európai Gazdasági Térségről szóló megállapodás (egyes, a négy alapszabadságon kívül eső területeken folytatott együttműködésről szóló) 31. jegyzőkönyvének és (a 101. cikkben említett listát tartalmazó) 37. jegyzőkönyvének módosításáról

               AZ EGT VEGYES BIZOTTSÁG,

               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,

               mivel:

               (1)Helyénvaló kiterjeszteni az EGT-megállapodás Szerződő Felei közötti együttműködést oly módon, hogy az az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről szóló, 2021. április 28-i (EU) 2021/696 európai parlamenti és tanácsi rendeletre
                  1
                is kiterjedjen.

               (2)Helyénvaló, hogy az EFTA-államok 2021. január 1-jétől kezdődően részt vegyenek az (EU) 2021/696 rendeletből eredő tevékenységekben, függetlenül attól, hogy ez a határozat mikor kerül elfogadásra, illetve függetlenül attól, hogy az e határozatra vonatkozó alkotmányos követelmények teljesítéséről – ha vannak ilyenek – 2021. július 10-ét követően érkezett-e értesítés.

               (3)Az EFTA-államokban letelepedett jogalanyoknak jogosultnak kell lenniük az e határozat hatálybalépése előtt kezdődő tevékenységekben való részvételre. Az olyan tevékenységekkel kapcsolatban felmerült költségek, amelyeknek végrehajtása 2021. január 1-jét követően kezdődik, ugyanazon feltételek mellett minősülhetnek elszámolhatónak, mint amelyek az uniós tagállamokban letelepedett jogalanyoknál felmerült költségekre alkalmazandók, feltéve, hogy e határozat az érintett fellépés vége előtt hatályba lép.

               (4)Az EFTA-államok és intézményeik, vállalkozásaik, szervezeteik és állampolgáraik európai uniós programokban való részvételének feltételeit az EGT-megállapodás és különösen annak 81. cikke határozza meg.

               (5)A Szerződő Felek elismerik a különböző uniós űrprogramok terén meglévő hivatalos együttműködést. A Szerződő Felek erre az erős partnerségre kívánnak építeni, és az együttműködést ki szeretnék terjeszteni az új űrprogram valamennyi releváns komponensére.

               (6)Norvégia részvételével kapcsolatban továbbá figyelembe kell venni az Európai Unió és tagállamai, valamint a Norvég Királyság között létrejött, a műholdas navigációról szóló együttműködési megállapodást
                  2
               .

               (7)Az EGT-megállapodás 31. és 37. jegyzőkönyvét ezért ennek megfelelően módosítani kell annak érdekében, hogy a kiterjesztett együttműködés 2021. január 1-jei kezdettel lehetővé váljon,

               ELFOGADTA EZT A HATÁROZATOT:

               1. cikk

               Az EGT-megállapodás 31. jegyzőkönyve 1. cikkének (8d) bekezdése után a szöveg a következő szöveggel egészül ki:

               „(8e)a)Az EFTA-államok 2021. január 1-jétől részt vesznek az alábbi uniós jogi aktusból eredő tevékenységekben, valamint a Govsatcom és az SSA SST tevékenységek kivételével az Európai Unió Űrprogramügynökségében (a továbbiakban: az Ügynökség), amelyet a következő uniós jogi aktus hozott létre:

               –32021 R 0696: Az Európai Parlament és a Tanács (EU) 2021/696 rendelete (2021. április 28.) az uniós űrprogram és az Európai Unió Űrprogramügynökségének a létrehozásáról, valamint a 912/2010/EU, az 1285/2013/EU és a 377/2014/EU rendelet és az 541/2014/EU határozat hatályon kívül helyezéséről (HL L 170., 2021.5.12., 69. o.).

               b)Az EFTA-államok a megállapodás 82. cikke (1) bekezdésének a) pontjával és a megállapodás 32. jegyzőkönyvével összhangban pénzügyileg is hozzájárulnak az a) pontban említett tevékenységekhez.

               c)A b) pontban említett pénzügyi hozzájárulás fedezi továbbá az EFTA-államok EGNOS-misszióba való bevonásának költségeit, valamint az EGNOS szolgáltatási lefedettségének a részt vevő EFTA-államok területére történő kiterjesztését. A lefedettség e kiterjesztése a technikai megvalósíthatóságtól függ, és nem késleltetheti az EGNOS rendszer földrajzi lefedettségének az uniós tagállamok földrajzilag Európában található területére való kiterjesztését.

               d)Az olyan tevékenységekkel kapcsolatban felmerült költségek, amelyek végrehajtása 2021. január 1-jét követően kezdődik, a fellépésnek a vonatkozó támogatási megállapodásban vagy támogatási határozatban meghatározott kezdő időpontjától elszámolhatónak tekinthetők az ott meghatározott feltételek szerint, feltéve, hogy az EGT Vegyes Bizottság 2021. […]-i XX/2021 határozata [e határozat] a fellépés vége előtt hatályba lép.

               e)A részvételre jogosult EFTA-államok szavazati jog nélkül teljeskörűen részt vesznek az Ügynökség igazgatótanácsában.

               f)A részvételre jogosult EFTA-államok az Ügynökség Biztonsági Akkreditációs Tanácsában a program vonatkozó részei tekintetében szavazati jog nélkül, valamint a program által meghatározott, a szükséges ismeretre vonatkozó politikával összhangban korlátozva vesznek részt.

               g)Az Ügynökség jogi személyiséggel rendelkezik. A Szerződő Felek valamennyi államában a jogi személyeket megillető legteljesebb jogképességgel rendelkezik.

               h)Az EFTA-államok az Ügynökség és annak személyzete számára az Európai Unió kiváltságairól és mentességeiről szóló jegyzőkönyvben meghatározottakkal egyenértékű kiváltságokat és mentességeket biztosítanak.

               i)Az Európai Unió egyéb alkalmazottaira vonatkozó alkalmazási feltételek 12. cikke (2) bekezdésének a) pontjától és 82. cikke (3) bekezdésének a) pontjától eltérve az EFTA-államok teljes jogú állampolgárait az Ügynökség ügyvezető igazgatója szerződéssel alkalmazhatja.

               j)Az Európai Unió egyéb alkalmazottaira vonatkozó alkalmazási feltételek 12. cikke (2)bekezdésének e) pontjától, 82. cikke (3) bekezdésének e) pontjától és 85. cikkének (3) bekezdésétől eltérve az Ügynökség a személyzete tekintetében az EGT-megállapodás 129. cikkének (1) bekezdésében említett nyelveket tekinti az Európai Unióról szóló szerződés 55. cikkének (1) bekezdésében említett uniós nyelveknek.

               k)A megállapodás 79. cikkének (3) bekezdése értelmében e bekezdésre a megállapodás VII. része (Intézményi rendelkezések) alkalmazandó a megállapodás 3. fejezetének 1. és 2. szakasza kivételével.

               l)Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendeletet az Ügynökség minden, az EFTA-államokra vonatkozó dokumentumára is alkalmazni kell.

               m)A részvételre jogosult EFTA-államok szavazati jog nélkül teljeskörűen részt vesznek azokban az uniós bizottságokban, amelyek segítik az Európai Bizottságot az a) pontban említett tevékenységek Galileo-, EGNOS- és Kopernikusz-komponenseinek, valamint SSA SWE és SSA NEO alkomponenseinek irányításában, fejlesztésében és végrehajtásában.

               Az e bizottságok biztonsági formációjában való részvételt a program által meghatározott, a szükséges ismeretre vonatkozó politikával összhangban kell korlátozni.

               n)Liechtenstein mentesül a programban való részvétel és az e programhoz való pénzügyi hozzájárulás alól.

               o)Izland a program következő tevékenységeiben vesz részt, és csak ezekhez a tevékenységekhez nyújt pénzügyi hozzájárulást: EGNOS, Kopernikusz, valamint az SSA SWE és NEO alkomponensei.”

               2. cikk

               Az EGT-megállapodás 37. jegyzőkönyve a következőképpen módosul:

               1.A 36. és 37. pont szövegét el kell hagyni.

               2.A szöveg a következő pontokkal egészül ki:

               „43.Az Európai Unió Űrprogramügynökségének Biztonsági Akkreditációs Tanácsa ((EU) 2021/696 európai parlamenti és tanácsi rendelet).

               44.Az Európai Unió Űrprogramügynökségének igazgatótanácsa ((EU) 2021/696 európai parlamenti és tanácsi rendelet).”.

               3. cikk

               Ez a határozat az azt követő napon lép hatályba, amikor az EGT-megállapodás 103. cikkének (1) bekezdésében előírt utolsó bejelentést megtették
                  3*.

               Ezt a határozatot 2021. január 1-jétől kell alkalmazni.

               4. cikk

               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

               Kelt Brüsszelben, [...]-án/-én.

                  az EGT Vegyes Bizottság részéről

                  az elnök

                  […]

                  az EGT Vegyes Bizottság

                  titkárai

                  […]

                     (1)

                        HL L 170., 2021.5.12., 69. o.

                     (2)

                        HL L 283., 2010.10.29., 12. o.

                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]


               EURÓPAI BIZOTTSÁG
            Brüsszel, 2021.11.8.
            COM(2021) 683 final
            2021/0356(BUD)

            Javaslat
            AZ EURÓPAI PARLAMENT ÉS A TANÁCS HATÁROZATA
            Spanyolország EGF/2021/004 ES/Aragón automotive kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               INDOKOLÁS

               A JAVASLAT HÁTTERE

               1.Az elbocsátott munkavállalók támogatását szolgáló Európai Globalizációs Alkalmazkodási Alapból (EGAA) nyújtott pénzügyi hozzájárulásokra vonatkozó szabályokat az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendelet
                  1
                (a továbbiakban: EGAA-rendelet) határozza meg.

               2.2021. július 26-án Spanyolország EGF/2021/004 ES/Aragón automotive referenciaszámmal kérelmet nyújtott be az EGAA-ból igénybe vehető pénzügyi hozzájárulás iránt a NACE Rev. 2. rendszer szerinti 29. ágazatban (Közúti jármű, pótkocsi és félpótkocsi gyártása) a spanyolországi Aragón (ES24) NUTS 2 szintű régióban történt elbocsátásokat követően.

               3.A kérelem értékelése után a Bizottság az EGAA-rendelet valamennyi vonatkozó rendelkezése alapján megállapította, hogy az EGAA-ból igénybe vehető pénzügyi hozzájárulás odaítélésének feltételei teljesülnek.

               A KÉRELEM ÖSSZEFOGLALÁSA

                        EGAA-kérelem

                        EGF/2021/004 ES/Aragón automotive

                        Tagállam

                        Spanyolország

                        Érintett régió(k) (NUTS
                           2
                         2 szint)

                        Aragónia (ES24)

                        A kérelem benyújtásának dátuma

                        2021. július 26.

                        A kérelem átvételi elismervényén feltüntetett dátum

                        2021. augusztus 4.

                        A kiegészítő információk iránti kérelem dátuma

                        2021. augusztus 9.

                        A kiegészítő információk benyújtásának határideje

                        2021. augusztus 30.

                        Az értékelés befejezésének határideje

                        2021. november 10.

                        Beavatkozási kritérium

                        Az EGAA-rendelet 4. cikke (2) bekezdésének b) pontja

                        Az érintett vállalatok száma

                        50

                        Gazdasági ágazat(ok)

                        (NACE Rev. 2 ágazat)
                           3

                        29. ágazat (Közúti jármű, pótkocsi és félpótkocsi gyártása)

                        Referencia-időszak (hat hónap):

                        2020. november 1. – 2021. május 1.

                        A referencia-időszak alatt elbocsátottak száma (a)

                        592

                        A referencia-időszak előtt vagy után elbocsátottak száma (b)

                        460

                        Az elbocsátottak száma összesen (a + b)

                        1 052

                        A támogatható kedvezményezettek száma összesen

                        1 052

                        A megcélzott kedvezményezettek száma összesen

                        320

                        A személyre szabott szolgáltatásokhoz kapcsolódó költségvetés (EUR)

                        1 600 280

                        Az EGAA végrehajtásához kapcsolódó költségvetés
                           4
                         (EUR)

                        0 052 500

                        Teljes költségvetés (EUR)

                        1 652 780

                        EGAA-hozzájárulás (85 %) (EUR)

                        1 404 863

               A KÉRELEM ÉRTÉKELÉSE

               Az eljárás

               4.Spanyolország 2021. július 26-án kérelmet nyújtott be „EGF/2021/004 ES/Aragón automotive” referenciaszámon, 12 héten belül attól az időponttól számítva, hogy az EGAA-rendelet 4. cikkében meghatározott beavatkozási kritériumok teljesültek
                  5
               . A Bizottság 2021. augusztus 4-én visszaigazolta a kérelem beérkezését, és 2021. augusztus 9-én kiegészítő információkat kért Spanyolországtól. Spanyolország a kéréstől számított 15 munkanapon belül megküldte a szóban forgó kiegészítő információkat. A hiánytalan kérelem kézhezvételétől számított 50 munkanapos határidő, amelyen belül a Bizottságnak le kell zárnia annak értékelését, hogy a kérelem megfelel-e a pénzügyi hozzájárulás feltételeinek, 2021. november 10-én jár le.

               A kérelem elfogadhatósága

               Az érintett vállalatok és kedvezményezettek

               5.A kérelem 592 olyan elbocsátott munkavállalót érint, akiknek a tevékenysége a NACE Rev. 2. rendszer szerinti 29. gazdasági ágazatban (Közúti jármű, pótkocsi és félpótkocsi gyártása) szűnt meg a spanyolországi Aragón (ES24) NUTS 2 szintű régióban.

                        A vállalatok neve és a referencia-időszakon belül elbocsátások száma

                        Adieconti S.L.

                        11

                        Lear Corporation Asientos S.L.

                        26

                        Adient Automotive S.L.

                        4

                        Lecitrailer Post Venta Zaragoza S.L.

                        1

                        Adient Seating Spain S.L.

                        7

                        Lecitrailer S.A.

                        1

                        Af Aftermarket Iberica S.L.

                        1

                        Magna Automotive Spain S.A.U.

                        2

                        Android Industries Zaragoza S.L.

                        13

                        Mahle Behr Spain S.A.

                        1

                        Arcelormital Tailored Blanks Zaragoza S.L.

                        1

                        Majorel Sp Solutions S.A.U

                        2

                        Carrocerías Moncayo S.L.

                        1

                        Mann-Hummel Iberica S.A.

                        63

                        Carrocerías Vicam S.L.

                        1

                        Modulos Ribera Alta S.L.U.

                        1

                        Carrocerías Vicente Salomon Sanz S.L.

                        2

                        Opel España S.L.U.

                        181

                        Casting Ros S.A.

                        1

                        Proma Hispania S.A.Ad

                        5

                        Celulosa Fabril S.A.

                        1

                        Remolques Jalon S.L.

                        1

                        Cooper Estándar Automotive España Slu

                        11

                        Rhenus Automotive Systems Zaragoza

                        2

                        Copo Aragón S.L.U.

                        1

                        Rigual S.A.

                        2

                        Copo Zaragoza S.A.

                        11

                        Ronal Iberica S.A. Unipersonal

                        4

                        Dana Automoción S.A.

                        11

                        Schmitz Cargobull Iberica S.A.

                        1

                        Faurecia Automotive España S.A.

                        1

                        Seguridad De Servicio Movil S.L.

                        18

                        Faurecia Sistemas de Escape

                        2

                        Talleres Emilio Montañes S.A.

                        1

                        Flexngate Aragón S.L.

                        3

                        Ti Group Automotive Systems S.A.

                        61

                        Gestamp Aragón S.A.

                        4

                        Traf Automotions S.L.

                        2

                        Gestamp Manufacturing Autochasis S.L.

                        2

                        Tristone Flowtech Spain S.A.

                        1

                        Icer Brakes S.A.

                        2

                        Union Tecnológica del Automóvil S.L.

                        3

                        Ilunion Servicios Industriales Aragón S.L.

                        11

                        Valeo Térmico S.A.

                        75

                        Ilunion Servicios Industriales S.L.

                        1

                        Zanini Epila S.L.

                        11

                        Insonorizantes Pelzer S.A.

                        7

                        ZF-Aftermarket Ibérica SL.

                        1

                        Kdk-Dongkook Automotive Spain S.A.

                        15

                        Zfoam España SL

                        1

                        A vállalatok száma összesen: 50

                        Az elbocsátott munkavállalók száma összesen:

                        592

                        A tevékenységüket megszüntető önálló vállalkozók száma összesen:

                        0

                        A támogatható munkavállalók és önálló vállalkozók száma összesen:

                        592

               A beavatkozás kritériumai

               6.A spanyol hatóságok e kérelmet az EGAA-rendelet 4. cikke (2) bekezdésének b) pontjában említett beavatkozási kritérium alapján nyújtották be, amely az EGAA hozzájárulását ahhoz köti, hogy egy hat hónapos referencia-időszak alatt egy tagállam ugyanazon NUTS 2 szintű régiójában vagy két egymással határos NUTS 2 szintű régiójában található és a NACE Rev. 2. rendszer ágazati szintjén meghatározott ugyanazon gazdasági ágazatban működő vállalatoknál legalább 200 munkavállaló tevékenysége szűnjön meg. Aragón (ES24) NUTS 2 szintű régióban 592 elbocsátott munkavállaló dolgozott a NACE Rev. 2. rendszer szerinti 29. gazdasági ágazatban (Közúti jármű, pótkocsi, félpótkocsi gyártása).

               7.A kérelemmel összefüggő hat hónapos referencia-időszak 2020. november 1-jétől 2021. május 1-jéig tartott.

               Az elbocsátások és a tevékenységmegszüntetések számának kiszámítása

               8.Az elbocsátott munkavállalók tevékenységének a referencia-időszak alatti megszűnését a munkaszerződés tényleges megszűnésének vagy lejártának időpontjából számították ki.

               Támogatható kedvezményezettek

               9.A már említett munkavállalókon túl 460 olyan munkavállaló is a támogatható kedvezményezettek közé tartozik, akiknek a tevékenysége a hat hónapos referencia-időszak előtt vagy után szűnt meg. Mindezen munkavállalók tevékenysége a referencia-időszak 2020. november 1-jei kezdetét megelőző hat hónapon belül és/vagy a referencia-időszak vége és az e javaslat elfogadását megelőző nap között szűnt meg. Egyértelmű ok-okozati összefüggés mutatható ki azzal az eseménnyel, amely a referencia-időszak alatt az elbocsátott munkavállalók tevékenységének megszűnését eredményezte.

               10.A támogatható kedvezményezettek száma tehát összesen 1 052.

               Az elbocsátásokhoz és a tevékenység megszüntetéséhez vezető események ismertetése

               11.Az ilyen elbocsátásokhoz vezető események a Covid19-világjárvány spanyol gépjárműiparra gyakorolt hatása és a félvezetők hiánya.

               12.A Spanyolországban 2020 második negyedévében végrehajtott szigorú korlátozó intézkedések a nem alapvető gazdasági tevékenységek és szolgáltatások korlátozását eredményezték, ami a gépjármű-kereskedők kereskedelmi tevékenységének és a gépjárműgyártásnak az ideiglenes leállításához vezetett.

               13.A Confemetal
                  6
                és az Anfac
                  7
                adatai szerint a világjárvány jelentős hatást gyakorolt a spanyolországi gépjárműiparban működő vállalkozások tevékenységére és forgalmára, ami 2020-ban az értékesítés (32,3 %)
                  8
               , a termelés (18,9 %) és a forgalom (11,3 %) csökkenését eredményezte 2019-hez képest, ami negatív következményekkel járt a foglalkoztatásra és a vállalkozások likviditására nézve (fizetési mulasztások, hitelhez jutás stb.)
                  9
               .

               14.2020-ban valamennyi járműtípus esetében csökkent a termelés.

                        2019

                        2020

                        20/19 változás
                           (%)

                        Személygépkocsik és terepjárók

                        2 248 291

                        1 800 664

                        –19,9

                        Könnyű haszongépjárművek

                        524 504

                        430 616

                        –17,9

                        Ipari járművek

                        49 837

                        36 905

                        –26,9

               Forrás: Anfac
                  10

               15.2021 januárja és júniusa között Spanyolországban a járműgyártás (1,2 millió darab) még mindig 21,6 %-kal alacsonyabb volt, mint 2019 azonos időszakában. A 2021. júniusi termelés (172 696 egység) 2019. júniusához képest 33,8 %-kal, 2020 júniusához képest pedig 18,1 %-kal volt alacsonyabb
                  11
               .

               16.Az Anfac szerint a félvezetők világszintű hiánya további stresszt okoz a gépjárműiparban, és jelentős visszaesést a gépjárműgyártásban. 2021 elején az előrejelzések azt mutatták, hogy a chipválság mintegy 60 milliárd EUR veszteséget fog eredményezni a gépjárműiparban. Ezt az összeget felfelé módosították, több mint 90 milliárd euróra
                  12
               . Az ágazat várakozásai szerint ez a probléma 2022 első felében is folytatódni fog
                  13
               .

               17.A kijárási korlátozások és a félvezetők hiánya Spanyolországban kikényszerítették a gépjárműgyártás leállítását vagy lelassítását
                  14
               , következésképpen a gépjárműgyártók csökkentett munkaidős foglalkoztatást kezdtek alkalmazni, vagy ideiglenesen bezárnak, amit a munkahelyek megszűnése követ
                  15
               .

               A változásra való felkészülés és a szerkezetátalakítás uniós minőségi keretének alkalmazása

               18.Kérelmében Spanyolország ismertette, hogyan vették figyelembe a változásra való felkészülés és szerkezetátalakítás uniós minőségi keretrendszerében foglalt ajánlásokat. A spanyol hatóságok megerősítették, hogy a szerkezetátalakítási folyamatok jobb előrejelzése és irányítása érdekében intézkedéseket tettek.

               19.Spanyolország kiemeli, hogy az állami szervek figyelemmel kísérik a szerkezetátalakítási folyamatokat és kezelik a csoportos létszámcsökkentésre irányuló kérelmeket, bár nem rendelkeznek engedélyezésre/elutasításra való jogképességgel. Ezek a szervek azonban helyi szervekkel vagy állami-magánszervezetekkel (újrafoglalkoztatási ügynökségekkel) partnerségben létrehozhatnak munkahelyteremtést elősegítő programokat.

               20.Az elbocsátásokat megelőző időszakban a szociális partnerek, a vállalkozások és a munkavállalók képviselői a nemzeti jogszabályokkal összhangban olyan tárgyalási folyamatokba kezdenek, amelyek célja, hogy megállapodjanak az elbocsátásokról és az áthelyezési tervekről, amelyek jogi kötelezettséget jelentenek az egyszerre legalább 50 munkavállalót elbocsátó vállalkozások számára. Az újbóli elhelyezkedés esélyének javítására irányuló tervek munkakeresési segítséget, pályaorientációs tanácsadást és képzést nyújtanak a munkavállalóknak. A tervek időtartama hat hónap. Aragónia állami foglalkoztatási szolgálata (INAEM) átképzési szolgáltatásokat nyújt azoknak az elbocsátott munkavállalóknak, akik nem jogosultak az újbóli elhelyezkedés esélyének javítására irányuló tervekre.

               21.A regionális foglalkoztatási stratégia részeként az INAEM számos képzési programot működtet, mint például a Detecta
                  16
                (munkavégzéssel kombinált képzés), az aktív foglalkoztatásban lévők képzése
                  17
               , a CTA
                  18
                (a CTA az INAEM-en belül a fejlett technológiák központja, amely IKT-vel és audiovizuális technológiákkal kapcsolatos képzést kínál).

               22.Az elbocsátott munkavállalók támogatására már eddig is végzett tevékenységekkel kapcsolatban Spanyolország arról tájékoztatott, hogy az INAEM hozzáférést biztosított a munkavállalók számára általános szolgáltatásaihoz (munkakereséshez nyújtott támogatás, szakmai tanácsadás és képzés – többnyire a szakképesítés megszerzését tanúsító bizonyítványok beszerzéséhez kapcsolódóan).

               Az elbocsátások várható hatása a helyi, a regionális és az országos gazdaságra és foglalkoztatásra

               23.Az Aragón régióban a gépjárműipar a nettó foglalkoztatás 2,42 %-át és a regionális GDP mintegy 6 %-át teszi ki
                  19
               .

               24.Az Aragóniai Statisztikai Intézet (IAEST) szerint 2021 februárja és júniusa között az Aragón régióban regisztrált álláskeresők száma 11 %-kal, 85 158-ról 75 578-re csökkent
                  20
               . A regisztrált munkanélküliség azonban még mindig 26 %-kal magasabb a világjárvány előtti szinteknél (60 000 munkakereső 2019 júniusában)
                  21
               .

               25.2021 júniusában a regionális munkanélküliségi ráta 10,7 % volt
                  22
               , ami 3,6 százalékponttal magasabb az uniós átlagnál (7,1 %)
                  23
               .

               26.Aragóniában az álláskeresők 60 %-a nő (ez az arány 65 %-ra emelkedik, ha csak a tartósan munkanélküliek csoportját vesszük figyelembe). Emellett a regisztrált álláskeresők 52 %-a tartósan munkanélküli (>12 hónap), 49 %-uk 50 évesnél idősebb
                  24
               .

               27.Tekintettel arra, hogy a megcélzott kedvezményezettek 40 %-a az 54 év feletti korosztályba tartozik, és az elbocsátott munkavállalók egyharmada nő, az elbocsátások különösen kihatnak majd a munkavállalók e két kategóriájára, akik már eleve hátrányos helyzetben vannak a regionális munkaerő-piacon. A regionális hatóságok azzal érvelnek, hogy az elbocsátott munkavállalóknak további és célzott támogatásra lesz szükségük ahhoz, hogy több lehetőségük legyen új munkahelyet találni.

               A támogatásra jogosult kedvezményezettek és a javasolt intézkedések

               A megcélzott kedvezményezettek

               28.Az intézkedésekben várhatóan részt vevő elbocsátott munkavállalók becsült száma 320. E munkavállalók adatai társadalmi nem, korosztály és iskolai végzettség szerinti bontásban:

                        Kategória

                        A várható kedvezményezettek száma

                        Nem:

                        Férfiak:

                        211

                        (65,9 %)

                        Nők:

                        109

                        (34,1 %)

                        Nem bináris

                        0

                        (0,00 %)

                        Korcsoport:

                        30 év alattiak:

                        31

                        (9,7 %)

                        30 és 54 év közöttiek:

                        162

                        (50,6 %)

                        54 év felettiek:

                        127

                        (39,7 %)

                        Képzettségi szint

                        Legfeljebb az általános iskola felső tagozata
                           25

                        111

                        (34,7 %)

                        Felső középfokú
                           26
                         vagy posztszekunder
                           27
                         végzettség

                        151

                        (47,2 %)

                        Felsőfokú végzettség
                           28

                        58

                        (18,1 %)

               Javasolt intézkedések

               29.Az elbocsátott munkavállalóknak nyújtandó személyre szabott szolgáltatások az alábbi intézkedéseket foglalják magukban:

               –Általános információk és üdvözlő ülések. A tájékoztató ülés az első olyan intézkedés, amelyet valamennyi megcélzott kedvezményezett számára fel kell kínálni; ennek során a munkavállalók általános tájékoztatást kapnak a rendelkezésre álló tanácsadásról, képzési programokról és ösztönzőkről. Az egyéni tájékoztató ülések magukban foglalják a résztvevők profiljának meghatározását és annak a tanácsadónak a kijelölését, aki végigkíséri a munkavállalót az újbóli elhelyezkedés felé vezető folyamat során.

               –A karrier-tanácsadás kollektív és egyéni foglalkozásokon keresztül történik. Az önálló vállalkozóvá válás iránt érdeklődő munkavállalók mentorálásban részesülnek, amely kiterjedhet a tervezésre, megvalósíthatósági tanulmányok elvégzésére, üzleti tervek készítésére, a finanszírozási lehetőségek felkutatásában nyújtott segítségre stb.

               –Intenzív munkakereséshez nyújtott támogatás: A munkavállalók kéthetente tájékoztatást kapnak az álláskeresési technikákról és a felvételi eljárásokról. Ez az intézkedés magában foglalja a helyi és regionális foglalkoztatási lehetőségek aktív keresését és a munkaközvetítést is.

               –Képzés. Ez magában foglalja a (1) Horizontális képzést, például a humán készségek és a digitális készségek terén. (2) Átképző szakképzés azok számára, akik úgy döntenek, hogy szakmai pályafutásukat a gépjárműiparon kívül kívánják folytatni, például logisztika, hegesztés, ipari 4.0 eszközök gyártási környezetben (alapvető elemek, problémák és az automatizált vezetett jármű (AGV) végrehajtási folyamata, kiterjesztett valóság és virtuális valóság (AR/VR) és kobotok
                  29
                a termelés vagy Lean Six Sigma (projektmenedzsment) terén. (3) Szakmai továbbképzés a gépjárműiparban igényelt készségek elsajátítása érdekében, például kockázatmegelőzés a HEV akkumulátorokkal
                  30
                való munkavégzés során; kiberbiztonsági automatizálás és fenyegetettség-felderítés; a gépjárműipar minőségével foglalkozó belső ellenőr; vagy az AIAG
                  31
                alapeszközei, amelyek a gépjárműipar minőségirányítási rendszerének megvalósításához szükséges eszközök, és amelyek magukban foglalják a fejlett termékminőség-tervezést és ellenőrzési tervet (APQP), a termék-jóváhagyási folyamatot (PPAP), a hibamód- és hatáselemzést (FMEA), a statisztikai folyamatirányítást (SPC) és a mérőrendszer-elemzést (MSA); stb.

               –Ösztönzők. (1) Részvételre való ösztönzés. Azok a munkavállalók, akik a jóváhagyott foglalkoztatási tervükben szereplő valamennyi intézkedést végrehajtják, 500 EUR átalányösszegben részesülnek (a gondozási feladatokat ellátó résztvevők esetében ez 700 EUR); (2) Az újbóli elhelyezkedés esélyének javítására irányuló ösztönzők. Azok a kedvezményezettek, akik legalább három hónapos szerződéssel ismét munkába állnak, 300 EUR átalányösszegben részesülnek. Az ösztönző célja, hogy előmozdítsa a gyors újbóli munkavállalást, és hogy az idősebb munkavállalókat arra ösztönözze, hogy a munkaerőpiacon maradjanak; (3) Hozzájárulás az utazási költségekhez. A kedvezményezettek tömegközlekedési költségei vagy kilométerenként 0,19 EUR téríthető meg, ha magánautóval ingáznak, hogy részt vegyenek az intézkedésekben.

               30.Az intézkedéseket úgy tervezték, hogy összhangban legyenek a spanyol körforgásos gazdaságra vonatkozó stratégiával
                  32
               . A digitális készségekkel kapcsolatos horizontális képzés, valamint a tervezett továbbképzési/átképzési képzés az EGAA-rendelet 7. cikkének (2) bekezdésével összhangban megfelel a digitális ipari korban és az erőforrás-hatékony gazdaságban szükséges készségek terjesztésére vonatkozó követelménynek.

               31.A személyre szabott szolgáltatások javasolt, itt ismertetett összehangolt csomagja az EGAA-rendelet 7. cikke szerinti támogatható tevékenységek közé tartozó aktív munkaerőpiaci intézkedésnek minősül. A javasolt szolgáltatások nem helyettesítik a passzív szociális védelmi intézkedéseket.

               32.Spanyolország megadta a szükséges információkat a nemzeti jog vagy a kollektív szerződések értelmében az érintett vállalatra nézve kötelező intézkedésekről. Megerősítették, hogy az EGAA-ból származó pénzügyi hozzájárulás nem helyettesíti ezeket az intézkedéseket.

               Becsült költségvetés

               33.A költségek teljes becsült összege 1 652 780 EUR, amely a személyre szabott szolgáltatásokra fordított 1 600 280 EUR-t, továbbá az előkészítő, irányítási, tájékoztatási és nyilvánossággal kapcsolatos, valamint ellenőrzési és beszámolási tevékenységekre szánt 52 500 EUR összegű kiadásokat foglalja magában.

               34.Az EGAA-ból igényelt teljes pénzügyi hozzájárulás összege 1 404 863 EUR (az összköltség 85 %-a).

               35.A nemzeti előfinanszírozást és társfinanszírozást az aragóniai állami foglalkoztatási szolgálat (INAEM) biztosítja.

                        Intézkedések

                        A résztvevők becsült száma

                        Egy résztvevőre eső becsült költség
                        (EUR)
                           33

                        Becsült összköltség

                        (EUR)
                           34

                        Személyre szabott szolgáltatások (az EGAA-rendelet 7. cikke (2) bekezdésének a) pontja szerinti intézkedések)

                        Általános információk és üdvözlő ülések
                           (sensibilización y acogida)

                        320

                        374

                        119 680

                        Karrier-tanácsadás
                           (orientación profesional)

                        320

                        800

                        256 000

                        Intenzív munkakereséshez nyújtott támogatás
                           (intermediación laboral y búsqueda de empleo)

                        320

                        1 100

                        352 000

                        Képzés
                           (formación)

                        260

                        1 954

                        508 000

                        Részösszeg (a):

                        A személyre szabott szolgáltatáscsomag százalékos aránya

                        –

                        1 235 680

                        (77,22 %)

                        Juttatások és ösztönzők (az EGAA-rendelet 7. cikke (2) bekezdésének b) pontja szerinti intézkedések)

                        Ösztönzők
                           (incentivo a la participación, a la búsqueda de empleo, y contribución a los gastos de desplazamiento)

                        310

                        1 176
                           35

                        364 600

                        Részösszeg (b):

                        A személyre szabott szolgáltatáscsomag százalékos aránya

                        –

                        364 600

                        (22,78 %)

                        Az EGAA-rendelet 7. cikkének (5) bekezdése szerinti tevékenységek

                        1. Előkészítő tevékenységek

                        –

                        6 000

                        2. Irányítás

                        –

                        2 500

                        3. Tájékoztatás és népszerűsítés

                        –

                        2 000

                        4. Ellenőrzés és jelentéstétel

                        –

                        42 000

                        Részösszeg (c):

                        Százalékarány az összköltséghez képest:

                        –

                        52 500

                        (3,18 %)

                        Összköltség (a + b + c):

                        –

                        1 652 780

                        EGAA-hozzájárulás (az összköltség 85 %-a)

                        –

                        1 404 863

               36.A fenti táblázatban az EGAA-rendelet 7. cikke (2) bekezdése b) pontjának megfelelő intézkedésként azonosított intézkedések költsége nem haladja meg a személyre szabott szolgáltatások összehangolt csomagja összköltségének 35 %-át. Spanyolország megerősítette, hogy ezen intézkedések a munkakereső vagy képzési tevékenységekben részt vevő érintett kedvezményezettek tevékeny részvételétől függenek.

               A kiadások támogathatóságának időszaka

               37.Spanyolország 2021. október 15-én kezdi meg a személyre szabott szolgáltatások nyújtását az érintett kedvezményezettek részére. Az intézkedésekkel kapcsolatos kiadások ezért 2021. október 15-től a finanszírozási határozat hatálybalépését követő 24 hónapig jogosultak az EGAA pénzügyi hozzájárulására.

               38.Spanyolország számára 2021. október 1-jén merült fel először az EGAA végrehajtásához kapcsolódó igazgatási kiadás. Az előkészítő, irányítási, tájékoztatási és nyilvánossággal kapcsolatos, valamint az ellenőrzési és jelentéstételi tevékenységekre fordított kiadások ezért 2021. október 1-jétől a finanszírozási határozat hatálybalépését követő 31 hónapig támogathatók az EGAA-ból származó pénzügyi hozzájárulásból.

               A nemzeti vagy uniós forrásokból finanszírozott intézkedéseket kiegészítő jelleg

               39.Spanyolország megerősítette, hogy a fentiekben ismertetett, az EGAA-ból nyújtott pénzügyi hozzájárulásban részesülő intézkedések nem részesülnek pénzügyi támogatásban egyéb uniós pénzügyi eszközökből.

               40.A személyre szabott szolgáltatások összehangolt csomagja kiegészíti a más nemzeti vagy uniós alapokból finanszírozott fellépéseket, például a regionális állami foglalkoztatási szolgálat által kínált, az újbóli elhelyezkedés esélyének javítására irányuló általános szolgáltatásokat vagy az újbóli elhelyezkedés esélyének javítására irányuló terveket.

               Konzultáció a megcélzott kedvezményezettekkel vagy képviselőikkel, a szociális partnerekkel, illetve a helyi és regionális hatóságokkal

               41.Spanyolország jelezte, hogy a személyre szabott szolgáltatások koordinált csomagját a szociális partnerekkel (UGT
                  36
               , CCOO
                  37
               , CEPYME
                  38
                és CEOE
                  39
               ) egyeztetve dolgozták ki. A kérelmet politikai szinten a szociális párbeszéddel foglalkozó 2020. december 3-i és 2021. július 16-i ülésen vitatták meg. 2021. június 26-án technikai értekezletet tartottak. A szociális partnereket is bevonják az intézkedéscsomag végrehajtásába, ahogyan azt az Aragóniával kapcsolatos korábbi EGAA-kérelmekben
                  40
                is tették. Az INAEM kikérte az Aragónia Automotive Cluster (CAAR) véleményét a keresett készségekről és az elbocsátott munkavállalók gépjárműiparba való visszatérésének megkönnyítésére legalkalmasabb képzésről.

               Irányítási és kontrollrendszerek

               42.A kérelem tartalmazza az irányítási és kontrollrendszer leírását, amely meghatározza az érintett szervek felelősségi körét. Spanyolország értesítette a Bizottságot, hogy a pénzügyi hozzájárulás irányítását és ellenőrzését ugyanazok a szervek fogják végezni, mint amelyek az Európai Szociális Alap Pluszt irányítják és ellenőrzik. Az irányító hatóság közreműködő szervezete az INAEM lesz.

               Az érintett tagállam által vállalt kötelezettségek

               43.Spanyolország minden szükséges biztosítékot megadott az alábbiak tekintetében:

               –a javasolt intézkedésekhez való hozzáférés és azok megvalósítása során tiszteletben tartják az egyenlő bánásmód és a megkülönböztetésmentesség elvét,

               –a nemzeti és uniós jogszabályokban a csoportos létszámcsökkentések vonatkozásában előírt követelményeknek eleget tettek;

               –azok az elbocsátó vállalatok, amelyek a leépítések után folytatták a tevékenységüket, eleget tettek a jogi kötelezettségeiknek és a munkavállalóikkal szemben is ennek megfelelően jártak el,

               –a kettős finanszírozást elkerülik,

               –az EGAA-ból nyújtott pénzügyi hozzájárulás megfelel az állami támogatásra vonatkozó uniós eljárási és anyagi szabályoknak.

               KÖLTSÉGVETÉSI VONZATOK

               Javasolt költségvetés

               44.Az EGAA-támogatás éves maximális összege (2018-as árakon számítva) a 2021–2027-es időszakra vonatkozó többéves pénzügyi keretről szóló, 2020. december 17-i (EU, Euratom) 2020/2093 tanácsi rendelet
                  41
                8. cikkében meghatározottaknak megfelelően 186 millió EUR.

               45.Miután az EGAA-rendelet 13. cikkének (1) és (2) bekezdésében meghatározott feltételek szempontjából megvizsgálta a kérelmet, valamint figyelembe vette a megcélzott kedvezményezettek számát, a javasolt intézkedéseket és a becsült költségeket, a Bizottság azt javasolja, hogy a javasolt intézkedések összköltségének 85 %-át kitevő 1 404 863 EUR összeget folyósítsák az EGAA-ból a kérelemben igényelt pénzügyi hozzájárulás biztosítása érdekében.

               46.Az EGAA igénybevételére vonatkozó javasolt határozatot az Európai Parlament és a Tanács közösen hozza meg, az Európai Parlament, az Európai Unió Tanácsa és a Bizottság között létrejött, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére irányuló ütemtervről szóló, 2020. december 16-i intézményközi megállapodás
                  42
                9. pontja értelmében.

               Kapcsolódó jogi aktusok

               47.A Bizottság az EGAA igénybevételéről szóló határozatra irányuló javaslatának benyújtásával egyidejűleg javaslatot nyújt be az Európai Parlamentnek és a Tanácsnak 1 404 863 EUR összegnek az érintett költségvetési sorba történő átcsoportosításra is.

               48.A Bizottság az EGAA igénybevételéről szóló határozatra irányuló javaslatának elfogadásával egyidejűleg határozatot fogadott el a pénzügyi hozzájárulásról, amely a költségvetési rendelet
                  43
                110. cikke értelmében finanszírozási határozatnak minősül. A finanszírozási határozat azon a napon lép hatályba, amikor a Bizottság értesítést kap a költségvetési átcsoportosítás Európai Parlament és Tanács általi jóváhagyásáról.

               2021/0356 (BUD)

               Javaslat

               AZ EURÓPAI PARLAMENT ÉS A TANÁCS HATÁROZATA

               Spanyolország EGF/2021/004 ES/Aragón automotive kérelme nyomán az elbocsátott munkavállalók támogatását szolgáló Európai Globalizációs Alkalmazkodási Alap igénybevételéről

               AZ EURÓPAI PARLAMENT ÉS AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre,

               tekintettel az elbocsátott munkavállalók támogatását szolgáló Európai Globalizációs Alkalmazkodási Alapról (EGAA) és az 1309/2013/EU rendelet hatályon kívül helyezéséről szóló, 2021. április 28-i (EU) 2021/691 európai parlamenti és tanácsi rendeletre
                  44
                és különösen annak 15. cikke (1) bekezdésére,

               tekintettel az Európai Parlament, az Európai Unió Tanácsa és az Európai Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról, valamint az új saját forrásokról és az új saját források bevezetésére vonatkozó ütemtervről szóló, 2020. december 16-i intézményközi megállapodásra
                  45
                és különösen annak 9. pontjára,

               tekintettel az Európai Bizottság javaslatára,

               mivel:

               (1)az elbocsátott munkavállalók támogatását szolgáló Európai Globalizációs Alkalmazkodási Alap (EGAA) célja a szolidaritás kifejezése, valamint a tisztességes és fenntartható foglalkoztatás előmozdítása az Unióban azáltal, hogy jelentős szerkezetátalakítások esetén támogatást nyújt az elbocsátott munkavállalóknak és azoknak az önálló vállalkozóknak, akiknek a tevékenysége megszűnt, továbbá segíti őket abban, hogy a lehető leghamarabb visszatérjenek a tisztességes és fenntartható foglalkoztatáshoz.

               (2)Az EGAA éves maximális összege az (EU, Euratom) 2020/2093 tanácsi rendelet
                  46
                8. cikkében meghatározottaknak megfelelően (2018-as árakon számítva) nem haladhatja meg a 186 millió EUR összeget.

               (3)2021. július 26-án Spanyolország kérelmet nyújtott be az EGAA-ból igénybe vehető pénzügyi hozzájárulás iránt az Európai Unión belül folyó gazdasági tevékenységek statisztikai osztályozási rendszere (NACE)
                  47
                Rev. 2. rendszer szerinti 29. ágazatban (Közúti jármű, pótkocsi, félpótkocsi gyártása) a spanyolországi Aragón (ES24) statisztikai célú területi egységek nómenklatúrája (NUTS)
                  48
                2 szintű régióban történt elbocsátásokat illetően. E kérelmet az (EU) 2021/691 rendelet 8. cikke (5) bekezdésének megfelelően további információkkal egészítette ki. Az említett kérelem eleget tesz az (EU) 2021/691 rendelet 13. cikkében az EGAA-ból folyósított pénzügyi hozzájárulás meghatározására vonatkozóan megállapított feltételeknek.

               (4)Az EGAA-t ezért igénybe kell venni a Spanyolország által benyújtott kérelem alapján nyújtandó, 1 404 863 EUR összegű pénzügyi hozzájárulás folyósítása érdekében.

               (5)Az EGAA igénybevételéhez szükséges idő minimalizálása érdekében ezt a határozatot elfogadása napjától kell alkalmazni,

               ELFOGADTA EZT A HATÁROZATOT:

               1. cikk

               Az Unió 2021-es pénzügyi évre vonatkozó általános költségvetésének keretein belül az elbocsátott munkavállalók támogatását szolgáló Európai Globalizációs Alkalmazkodási Alapból 1 404 863 EUR összeg igénybevételére kerül sor kötelezettségvállalási és kifizetési előirányzatok formájában.

               2. cikk

               Ez a határozat az Európai Unió Hivatalos Lapjában való kihirdetésének napján lép hatályba. Ezt a határozatot [az elfogadásának időpontja]
                  49*-tól/-től kell alkalmazni.

               Kelt Brüsszelben, -án/-én.

                  az Európai Parlament részéről
                        a Tanács részéről

                  az elnök
                        az elnök

                     (1)

                        HL L 153., 2021.5.3., 48. o.

                     (2)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról (HL L 270., 2019.10.24. 1. o.).

                     (3)

                        HL L 393., 2006.12.30., 1. o.

                     (4)

                        Az (EU) 2021/691 rendelet 7. cikkének (5) bekezdése alapján.

                     (5)

                        A 12 hetes határidőt az (EU) 2021/691 rendelet 8. cikke (2) bekezdésének megfelelően 2021. április 30. és 2021. május 3. között felfüggesztették.

                     (6)

                        A Confemetal a Spanyol Fémipari Szervezetek Szövetsége, amely mintegy 220 000 vállalkozást és több mint másfél millió munkavállalót képvisel.

                     (7)

                        Az Anfac a spanyol autógyártók szövetsége.

                     (8)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (9)

                        Confemetal.
                  199. sz.
                   Hírlevél „Metal en cifras” (A fém számokban), 2021. július

                     (10)

                  https://anfac.com/wp-content/uploads/2021/07/Informe-Anual-ANFAC-2020.pdf

                     (11)

                  https://cincodias.elpais.com/cincodias/2021/07/22/companias/1626961844_041144.html

                     (12)

                  https://www.consultancy.eu/news/6273/global-chip-shortage-costs-automotive-sector-90-billion

                     (13)

                        Ibid

                     (14)

                        Ford, Mercedes-Benz, Renault, Seat, Stellantis csoport és Volkswagen

                     (15)

                  https://www.silicon.es/la-falta-de-chips-paraliza-la-industria-automovilistica-espanola-2440494

                     (16)

                  https://inaem.aragon.es/sites/default/files/recursos/detecta_ettes_21.pdf

                     (17)

                  https://inaem.aragon.es/cursos-formacion

                     (18)

                  https://inaem.aragon.es/buscador-de-cursos-cta

                     (19)

                  https://caaragon.com/

                     (20)

                  http://www.aragon.es/iaest
                   (Regisztrált munkanélküliség, 2021. június)

                     (21)

                  https://www.facebook.com/GobAragon/posts/6537004519658572

                     (22)

                  https://datosmacro.expansion.com/paro-epa/espana-comunidades-autonomas/aragon

                     (23)

                  https://ec.europa.eu/eurostat/statistics-explained/index.php?title=Unemployment_statistics

                     (24)

                  http://www.aragon.es/iaest
                   (regisztrált munkanélküliség, 2021. június)

                     (25)

                        ISCED 0-2

                     (26)

                        ISCED 3

                     (27)

                        ISCED 4

                     (28)

                        ISCED 5-8

                     (29)

                        A kobotok vagy kollaboratív robotok sokoldalú automatizálási platformok, amelyek a köszörüléstől és a fényezéstől a gépkezelésig, a vérvizsgálatig vagy az élelmiszer-csomagolásig számos feladathoz használhatók.

                     (30)

                        Hibrid elektromos járművek akkumulátorai.

                     (31)

                        A gépjárműipari akciócsoport (AIAG) egy nonprofit szervezet, ahol a mobilitással foglalkozó iparágakban működő vállalatok együttműködnek az ellátási lánc költségeinek és összetettségének csökkentése érdekében. Az AIAG tagjai közé tartoznak olyan globális OEM-ek, mint a GM, a Boeing, a Toyota, a Tesla, a Honda, a Polaris, a Volkswagen, a Caterpillar, a Nissan, a Stellantis stb. és ezek számos beszállítója, többek között az Adient, a ZF, az Aptive, a Bosch, a Tenneco, a Continental, a Magna, a Lear, a Dana, a Freudenberg stb.

                     (32)

                  https://www.miteco.gob.es/es/calidad-y-evaluacion-ambiental/temas/economia-circular/estrategia/

                     (33)

                        A tizedesjegyek elkerülése érdekében az egy munkavállalóra jutó becsült költségek kerekített összegek. A kerekítés azonban nincs hatással az egyes intézkedések összköltségére, amely azonos a Spanyolország által benyújtott kérelemben szereplő összeggel.

                     (34)

                        A végösszegek a kerekítés miatt nem egyeznek meg.

                     (35)

                        Ennek az intézkedésnek a résztvevőnkénti költségét csak tájékoztatásul adják meg, mivel az egy résztvevőre jutó tényleges költség az egyes munkavállalók egyéni helyzetétől és a különböző típusú ösztönzőkre való jogosultságuktól függ.

                     (36)

                  http://www.ugt.es

                     (37)

                  https://www.ccoo.es

                     (38)

                  https://www.cepyme.es

                     (39)

                  https://www.ceoe.es

                     (40)

                        EGF/2008/004 ES Castilla y León és Aragón automotive, COM(2009) 150; EGF/2010/016 ES Aragón retail, COM(2010) 615; EGF/2011/017 ES Aragón construction, COM(2012) 290 és EGF/2014/003 ES Aragón food and beverage services, COM(2014) 456.

                     (41)

                        HL L 433., 2020.12.22., I/11. o.

                     (42)

                        HL L 433., 2020.12.22., I/29. o.

                     (43)

                        Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

                     (44)

                        HL L 153., 2021.5.3., 48. o.

                     (45)

                        HL L 433., 2020.12.22., I/29 o.

                     (46)

                        A Tanács (EU, Euratom) 2020/2093 rendelete (2020. december 17.) a 2021–2027-es időszakra vonatkozó többéves pénzügyi keretről (HL L 433, 2020.12.22., I/11. o.).

                     (47)

                        Az Európai Parlament és a Tanács 1893/2006/EK rendelete (2006. december 20.) a gazdasági tevékenységek statisztikai osztályozása NACE Rev. 2. rendszerének létrehozásáról és a 3037/90/EGK tanácsi rendelet, valamint egyes meghatározott statisztikai területekre vonatkozó EK-rendeletek módosításáról (HL L 393., 2006.12.30., 1. o.).

                     (48)

                        A Bizottság (EU) 2019/1755 Felhatalmazáson Alapuló Rendelete (2019. augusztus 8.) a statisztikai célú területi egységek nómenklatúrájának (NUTS) létrehozásáról szóló 1059/2003/EK európai parlamenti és tanácsi rendelet mellékleteinek módosításáról. HL L 270., 2019.10.24., 1. o.

                     (49)
                  *
                        A dátumot a Parlament illeszti be a határozatnak a Hivatalos Lapban való kihirdetését megelőzően.


               EURÓPAI BIZOTTSÁG
            Brüsszel, 2021.10.28.
            COM(2021) 686 final
            2021/0358(NLE)

            Javaslat
            A TANÁCS HATÁROZATA
            az Európai Unió által az AKCS–EU Nagykövetek Bizottságában az AKCS–EU Nagykövetek Bizottságának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozatának a módosítása tekintetében képviselendő álláspontról

               INDOKOLÁS

               1. A javaslat tárgya

               E bizottsági határozat tárgya az Unió által az AKCS–EU Nagykövetek Bizottságában az EU és az afrikai, karibi és csendes-óceáni államok (a továbbiakban: AKCS-államok) csoportja között 2000. június 23-án Cotonouban aláírt partnerségi megállapodás
                  1
                (a továbbiakban: Cotonoui Partnerségi Megállapodás) 95. cikkének (4) bekezdése szerinti átmeneti intézkedésekről szóló 3/2019 határozatnak (a továbbiakban: az átmeneti intézkedésekről szóló határozat)
                  2
                a módosításával kapcsolatban képviselendő álláspont meghatározásáról szóló tanácsi határozatjavaslat. Az említett határozatot először a Nagykövetek Bizottságának 2020. december 4-i 2/2020 határozata
                  3
                módosította, amely 2021. november 30-ig meghosszabbította a Cotonoui Partnerségi Megállapodás alkalmazását. A Bizottság a Cotonoui Partnerségi Megállapodásban foglalt valamennyi rendelkezés alkalmazásának további meghosszabbítását javasolja 2022. június 30-ig, illetve az Unió és az AKCS-államok közötti új partnerségi megállapodás hatálybalépéséig vagy ideiglenes alkalmazásáig, attól függően, hogy melyik a korábbi időpont.

               2.A JAVASLAT HÁTTERE

               2.1.A Cotonoui Partnerségi Megállapodás

               A Cotonoui Partnerségi Megállapodás 2000 óta biztosít keretet az EU 79 AKCS-országgal fenntartott kapcsolataihoz. A megállapodást 20 éves időtartamra kötötték meg a 2000. március 1-jétől 2020. február 29-ig tartó időszakra. A megállapodást ezt követően 2005-ben és 2010-ben felülvizsgálták.

               2019. december 17-én az AKCS–EU Nagykövetek Bizottságának 3/2019 határozata 2020. december 31-ig vagy az Unió és az AKCS-államok közötti új partnerségi megállapodás hatálybalépéséig – attól függően, hogy melyik a korábbi időpont – meghosszabbította a Cotonoui Partnerségi Megállapodás rendelkezéseinek alkalmazását. Az említett határozatot először az AKCS–EU Nagykövetek Bizottságának 2020. december 4-i 2/2020 határozata
                  4
                módosította, amely 2021. november 30-ig meghosszabbította a Cotonoui Partnerségi Megállapodás alkalmazását.

               Az új AKCS–EU partnerségi megállapodásra irányuló tárgyalások 2018 szeptemberében kezdődtek meg. A főtárgyalók 2021. április 15-én parafálták az Unió és az Afrikai, Karibi és Csendes-óceáni Államok Szervezetének (AKCSÁSZ) tagjai közötti új partnerségi megállapodás szövegét. A Bizottság később benyújtotta az aláírásra irányuló javaslatát a Tanácsnak. A tárgyalások azonban újraindultak, és a megállapodás jogi jellegét illetően jelenleg is folyamatban vannak. Egyértelművé vált, hogy a tárgyalások nem fognak kellő időben eredményre vezetni ahhoz, hogy az új megállapodás a Cotonoui Partnerségi Megállapodás jelenlegi lejárati időpontjára, 2021. november 30-ra alkalmazható legyen. Ez a helyzet azt eredményezné, hogy egy ideig jogi keret nélkül maradnának az EU–AKCS kapcsolatok, ezért a problémára megoldást kell találni.

               2.2.Az AKCS–EU Miniszterek Tanácsa

                  Az AKCS–EU Miniszterek Tanácsa a megállapodás által létrehozott miniszteri szintű szerv (a Cotonoui Partnerségi Megállapodás 15. cikke). A Miniszterek Tanácsa egyrészről az Európai Unió Tanácsának és az Európai Bizottságnak a tagjaiból, másrészről pedig minden egyes AKCS-állam kormányának egy-egy tagjából áll. A Miniszterek Tanácsának feladata többek között a Cotonoui Partnerségi Megállapodás végrehajtásához és alkalmazásához szükséges határozatok meghozatala. A Miniszterek Tanácsa a felek egyetértésével hozza határozatait. A Miniszterek Tanácsának határozatai csak akkor érvényesek, ha legalább i. az Európai Unió Tanácsa tagjainak fele (vagyis 14 uniós tagállam minisztere), ii. a Bizottság egy tagja, valamint iii. az AKCS-államok kormányait képviselő tagok kétharmada (vagyis 55 különböző AKCS-állam kormánytagja) jelen van.

               2.3.Átmeneti intézkedések

               A Cotonoui Partnerségi Megállapodás 95. cikke (4) bekezdésének második albekezdése kimondja: „A Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.” A Cotonoui Partnerségi Megállapodás 95. cikke (4) bekezdésének második albekezdése értelmében átmeneti intézkedések alkalmazhatók a Cotonoui Partnerségi Megállapodás egésze vagy részei alkalmazhatóságának meghosszabbítása céljából, az új megállapodás alkalmazásának kezdőnapjáig (ideiglenes alkalmazás vagy hatálybalépés). Mivel az új megállapodás nem válik alkalmazandóvá a hatályos jogi keret lejárta előtt, az AKCS-országokhoz fűződő kapcsolat jogi, politikai és intézményi folytonosságának megőrzése érdekében meg kell hosszabbítani az elfogadott átmeneti intézkedéseket a hatályos megállapodás folyamatos alkalmazásának céljából.

               2.4.Az átmeneti intézkedések AKCS–EU Nagykövetek Bizottsága általi módosítása

                  A Cotonoui Partnerségi Megállapodás 95. cikkének (4) bekezdése szerint az átmeneti intézkedésekről szóló határozatot az AKCS–EU Miniszterek Tanácsa hozza meg. Ugyanakkor a Cotonoui Partnerségi Megállapodás 15. cikkének (4) bekezdése értelmében a Miniszterek Tanácsa hatásköreit átruházhatja a Nagykövetek Bizottságára. E célból a Miniszterek Tanácsa 2019. május 23-án átruházta az átmeneti intézkedésekről szóló határozat elfogadására vonatkozó hatáskörét a Nagykövetek Bizottságára
                     5
                  . A Cotonoui Partnerségi Megállapodás 16. cikkének (2) bekezdése szerint a Nagykövetek Bizottsága a felekre kötelező érvényű határozatokat fogadhat el vagy módosíthat a Miniszterek Tanácsa által ráruházott megbízatáson belül.

                  A Nagykövetek Bizottsága eljárási szabályzatának
                     6
                   1. cikke szerint rendszeresen ülésezik, különösen a Miniszterek Tanácsa üléseinek előkészítése céljából, illetve szükség esetén valamely fél kérésére. E rugalmasságnak köszönhetően a Nagykövetek Bizottsága biztosítani tudja, hogy az átmeneti intézkedésekről szóló határozatot időben, legkésőbb 2021. november közepéig módosítsák.

                  Ezért az AKCS–EU Nagykövetek Bizottsága az egyik ülésén az átmeneti intézkedésekről szóló határozat módosításának (a továbbiakban: tervezett jogi aktus) elfogadását tervezi. A tervezett jogi aktus célja, hogy a teljes Cotonoui Partnerségi Megállapodás alkalmazását tovább meghosszabbítsa 2022. június 30-ig, illetve az Unió és az AKCS-államok közötti új partnerségi megállapodás hatálybalépéséig vagy ideiglenes alkalmazásáig, attól függően, hogy melyik a korábbi időpont.

               3.Az Unió által képviselendő álláspont

                  A Bizottság a Cotonoui Partnerségi Megállapodás átmeneti intézkedésekről szóló jelenlegi határozatának módosítását javasolja a Cotonoui Partnerségi Megállapodás alkalmazásának 2022. június 30-ig történő meghosszabbítása céljából, kivéve, ha az új megállapodás az említett időpont előtt hatályba lép vagy ideiglenesen alkalmazandóvá válik.

                  A fentiekre tekintettel a javasolt uniós álláspontot az AKCS–EU Nagykövetek Bizottságának ülésén el kell elfogadni.

               4.Jogalap

               4.4.Eljárási jogalap

               4.1.1.Általános elvek

               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.

               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  7
               .

               4.1.2.A jelen esetre történő alkalmazás

               A 2000. június 23-án Cotonouban aláírt AKCS–EU partnerségi megállapodás 95. cikke (4) bekezdésének második albekezdése értelmében átmeneti intézkedések alkalmazhatók a Cotonoui Partnerségi Megállapodás egésze vagy részei alkalmazhatóságának meghosszabbítása céljából, az új megállapodás alkalmazásának kezdőnapjáig (ideiglenes alkalmazás vagy hatálybalépés az összes fél általi megerősítést követően): „A Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.”

               Ezért egyértelmű, hogy az AKCS–EU Nagykövetek Bizottsága által elfogadandó jogi aktus joghatással bíró jogi aktus. A megállapodás 15. és 16. cikkének megfelelően a Nagykövetek Bizottságának tervezett jogi aktusa a nemzetközi jog szerint kötelező érvényű lesz.

               A Nagykövetek Bizottságát a Cotonoui Partnerségi Megállapodás 16. cikke alapján hozták létre.

               Az Európai Unió a tagállamaival együtt a Cotonoui Partnerségi Megállapodás szerződő fele, ezért a Nagykövetek Bizottságának tervezett határozata kötelező lesz rá nézve.

               Ezért a javasolt határozat eljárási jogalapja az EUMSZ 218. cikkének (9) bekezdése.

               4.2.Anyagi jogalap

               4.2.1.Általános elvek

               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.

               4.2.2.A jelen esetre történő alkalmazás

               A tervezett jogi aktus elsődleges célkitűzése és tartalma a következő területtel kapcsolatos: a Cotonoui Partnerségi Megállapodás egészének működése, nevezetesen alkalmazásának az előirányzott lejárati időponton túli meghosszabbítása. A Tanács határozatának anyagi jogalapját ezért a Cotonoui Partnerségi Megállapodás egészének fényében kell meghatározni
                  8
               .

               A Cotonoui Partnerségi Megállapodást társulási megállapodásként kötötték meg és ezért az Európai Közösséget létrehozó szerződés 310. cikkén alapult, mely az EUMSZ 217. cikkének felel meg. Következésképpen a javasolt határozat anyagi jogalapja az EUMSZ 217. cikke.

               4.3. Következtetés

               A tervezett jogi aktus elsődleges célkitűzése és tartalma a következő területtel kapcsolatos: a Cotonoui Partnerségi Megállapodás egészének működése, nevezetesen alkalmazásának az előirányzott lejárati időponton túli meghosszabbítása. A Tanács határozatának anyagi jogalapját ezért a Cotonoui Partnerségi Megállapodás egészének fényében kell meghatározni
                  9
               .

               A Cotonoui Partnerségi Megállapodást társulási megállapodásként kötötték meg és ezért az Európai Közösséget létrehozó szerződés 310. cikkén alapult, mely az EUMSZ 217. cikkének felel meg. Következésképpen a javasolt határozat anyagi jogalapja az EUMSZ 217. cikke.

               2021/0358 (NLE)

               Javaslat

               A TANÁCS HATÁROZATA

               az Európai Unió által az AKCS–EU Nagykövetek Bizottságában az AKCS–EU Nagykövetek Bizottságának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozatának a módosítása tekintetében képviselendő álláspontról

               AZ EURÓPAI UNIÓ TANÁCSA,

               tekintettel az Európai Unió működéséről szóló szerződésre és különösen annak 217. cikkére, összefüggésben 218. cikke (9) bekezdésével,

               tekintettel az Európai Bizottság javaslatára,

               mivel:

               (1)2000. június 23-án Cotonouban aláírták az egyrészről az afrikai, karibi és csendes-óceáni államok (a továbbiakban: AKCS-államok) csoportja, másrészről az Európai Unió és tagállamai közötti partnerségi megállapodást (a továbbiakban: AKCS–EU partnerségi megállapodás)
                  10
               . Az AKCS-EU partnerségi megállapodás 2003. április 1-jén hatályba lépett, és az AKCS–EU Nagykövetek Bizottságának az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról szóló, 2020. december 4-i 2/2020 határozatával módosított, az AKCS–EU Nagykövetek Bizottságának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról szóló, 2019. december 17-i 3/2019 határozatával (a továbbiakban: az átmeneti intézkedésekről szóló határozat)
                  11
                összhangban 2021. november 30-ig alkalmazandó.

               (2)Az AKCS–EU partnerségi megállapodás 95. cikke (4) bekezdésének első albekezdésével összhangban 2018 szeptemberében elindultak az új AKCS–EU partnerségi megállapodásról szóló tárgyalások. Az új megállapodás nem lesz alkalmazásra kész a jelenlegi AKCS–EU partnerségi megállapodás lejárati időpontjára. Ezért az átmeneti intézkedésekről szóló 3/2019 határozatot módosítani kell a jelenlegi AKCS–EU partnerségi megállapodásban foglalt rendelkezések alkalmazásának további meghosszabbítása érdekében.

               (3)Az AKCS–EU partnerségi megállapodás 95. cikke (4) bekezdésének második albekezdése értelmében a Miniszterek Tanácsa elfogad minden átmeneti intézkedést, amelyre szükség lehet az új megállapodás hatálybalépéséig.

               (4)A Cotonoui Partnerségi Megállapodás 15. cikkének (4) bekezdése alapján az AKCS–EU Miniszterek Tanácsa 2019. május 23-án az átmeneti intézkedések elfogadására vonatkozó hatáskörét átruházta az AKCS–EU Nagykövetek Bizottságára. Az AKCS–EU Nagykövetek Bizottsága egyik rendes ülésén határozatot fog hozni az AKCS–EU partnerségi megállapodás 95. cikkének (4) bekezdése szerinti átmeneti intézkedések módosításáról.

               (5)Helyénvaló meghatározni az Unió által az AKCS–EU Nagykövetek Bizottságában képviselendő álláspontot, mivel a tervezett jogi aktus kötelező érvényű lesz az Unióra nézve.

               (6)Az AKCS–EU partnerségi megállapodás rendelkezéseit továbbra is alkalmazni kell az egyrészről az Unió és tagállamai, és másrészről az AKCS-államok közötti kapcsolatok folyamatosságának biztosítása céljából. Ennek megfelelően a módosított átmeneti intézkedések nem az AKCS–EU partnerségi megállapodásnak az annak 95. cikke (3) bekezdése szerinti módosítására irányulnak,

               ELFOGADTA EZT A HATÁROZATOT:

               1. cikk

               Az AKCS–EU Nagykövetek Bizottságában az Unió által képviselendő álláspont a következő: az AKCS–EU partnerségi megállapodás 95. cikkének (4) cikke alapján módosítani kell az átmeneti intézkedésekről szóló 3/2019 határozatot az AKCS–EU partnerségi megállapodásban foglalt valamennyi rendelkezés alkalmazásának 2022. június 30-ig, illetve az Unió és az AKCS-államok közötti új partnerségi megállapodás hatálybalépéséig vagy ideiglenes alkalmazásáig történő meghosszabbítása érdekében, attól függően, hogy melyik a korábbi időpont.

               2. cikk

               Ennek a határozatnak a Bizottság a címzettje.

               Kelt Brüsszelben, -án/-én.

                     a Tanács részéről

                     az elnök

                     (1)

                        A Tanács határozata (2002. december 19.) a 2000. június 23-án Cotonouban aláírt, egyrészről az afrikai, karibi és csendes-óceáni államok között és másrészről az Európai Közösség és tagállamai között létrejött partnerségi megállapodás elfogadásáról (HL L 65., 2003.3.8., 27. o.).

                     (2)

                        Az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról (2020/2).

                     (3)

                        Az AKCS–EU Nagykövetek Bizottságának 2/2020 határozata (2020. december 4.) az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról.

                     (4)

                        Az AKCS–EU Nagykövetek Bizottságának 2/2020 határozata (2020. december 4.) az AKCS–EU Nagykövetek Bizottsága 3/2019 határozatának az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadása céljából történő módosításáról.

                     (5)

                        Az AKCS–EU Miniszterek Tanácsának 1/2019 határozata (2019. május 23.) az AKCS–EU partnerségi megállapodás 95. cikkének (4) bekezdése szerinti átmeneti intézkedésekről szóló határozat elfogadására vonatkozó hatásköröknek az AKCS–EU Nagykövetek Bizottságára történő átruházásáról [2019/920] (HL L 146., 2019.6.5., 114. o.).

                     (6)

                        Az AKCS–EU Miniszterek Tanácsa 3/2005 határozata (2005. március 8.) az AKCS–EK Nagykövetek Bizottsága eljárási szabályzatának elfogadásáról (HL L 95., 2005.4.14., 51. o.).

                     (7)

                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont.

                     (8)

                        Lásd a C-244/17. sz., Bizottság kontra Tanács (Kazahsztán) ügyben hozott bírósági ítéletet [ECLI:EU:C:2018:662], 40. o., és az abban hivatkozott ítélkezési gyakorlatot.

                     (9)

                        Lásd a C-244/17. sz., Bizottság kontra Tanács (Kazahsztán) ügyben hozott bírósági ítéletet [ECLI:EU:C:2018:662], 40. o., és az abban hivatkozott ítélkezési gyakorlatot.

                     (10)

                        Megállapodás (HL L 317., 2000.12.15., 3. o.) a Luxembourgban 2005. június 25-én aláírt megállapodással (HL L 209., 2005.8.11., 27. o.) és az Ouagadougouban 2010. június 22-én aláírt megállapodással (HL L 287., 2010.11.4., 3. o.) módosított szövegváltozatában.

                     (11)

                        Az AKCS–EU Nagykövetek Bizottságának 3/2019 határozata (2019. december 17.) az AKCS–EU partnerségi megállapodás 95. cikkének (4) bekezdése szerinti átmeneti intézkedések elfogadásáról (2020/2).